Mjerenje pospanosti
<PB-135>
Rezime: U ovom seminarskom radu se govori o mjerenju pospanosti kod ljudi, kao jednog od najvećih uzročnika grešaka na poslu, u vožnji itd. Vidjet ćemo određene metode mjerenja pospanosti, odnosno preko kojih parametara se može izmjeriti pospanost.
Ključne riječi: pospanost, umor, vožnja, koncentracija.
Uvod

Stanje pospanosti u svakodnevnom životu gotovo u pravilu preferiramo opisati nekim drugim, sličnim, pojmovima poput: umora, manjka energije i koncentracije, iscrpljenosti i sl. Svi navedeni pojmovi sastavni su dio opisa pospanosti te čine indikator tog stanja. U nastavku spomenute metode mjerenja pospanosti koriste se upravo nekim od tih indikatora mjerenjem fizioloških veličina ili introspektivnim metodama. Pospanost je stanje koje normalno dolazi nakon određenog perioda budnosti. U prosjeku stanje sna, kod većine zdravih odraslih osoba, traje 7,5 - 8,5 sati. Ta brojka ovisi o dobi ispitanika, te je kod beba i djece veća. Osobe starije životne dobi također trebaju oko 8 sati sna da bi se osjećale u potpunosti odmornima, no zbog normalnog ritma sna, dužine spavanja, ali i nekog od ozbiljnih zdravstvenih problema te se savjetuje konzultirati doktora. Ako imate problema sa pospanosti zbog lošeg sna pokušajte učiniti nešto od sljedećeg:
- Idite na spavanje i ustajte u isto vrijeme

- Pokušajte ne spavati po podne duže od 20-tak minuta

- Poslije ručka ne pijte kafu i/ili druge napitke sa kofeinom

- Navečer/prije spavanja ne pijte alkohol. Možda će vam pomoći da lakše zaspite, ali ćete se zato vjerovatno probuditi u noći tijekom sna.

- Ne ležite dugo u krevetu pokušavajući zaspati. Nakon 30 minuta, ako ne uspijete zaspati, ustanite i radite jedno vrijeme nešto u miru, poput čitanja ili slušanja tihe muzike. Potom ponovno pokušajte zaspati.

- Ako uzimate lijekove provjerite da li imaju neku od nuspojava zbog kojih ne možete spavati.

- Zatražite pomoć doktora ako ne možete zaspati zbog boli ili nekog drugog zdravstvenog problema.

- Vježbajte po mogućnosti svakodnevno. Vježba uspješno pomaže mnogim ljudima starije životne dobi da bolje spavaju.

Zbog ubrzanog životnog ritma uzrok pospanosti je nekad vrlo jednostavno izliječiti promjenom životnih navika, tj. odvajanjem dovoljnog vremena za san. ''Tehnički'' detalji izbora kreveta, jastuka, prozračnosti prostorije, buke i dr. mogu vam također uskratiti san. Samo nekoliko sati ukradenog sna cijeli vam naredni dan može učiniti nereproduktivnim. Dugoročna, naoko, ''mala krađa'' sna akumulira se i dovodi do smanjene učinkovitosti. Niska produktivnost razlog je za zabrinutost poslodavcima, no ona je manje fatalna od otprilike 10% nesreća sa smrtnim posljedicama u kojima je glavni faktor bio upravo umor/pospanost.
Spavajte dovoljno i kvalitetno kako biste bili produktivni i mogli u potpunosti uživati u životu.
Metode mjerenja pospanosti
     Objektivne metode mjerenja pospanosti
     EEG – Elektroencefalografija

Elektroencefalografija je neurofiziološko mjerenje električne aktivnosti mozga pomoću elektroda smještenih na skalp, ili u posebnim slučajevima, pod moždanom ovojnicom ili u moždanoj kori. Dobivena očitanja poznata su pod imenom elektroencefalogrami (EEG). Predstavljaju električne signale velikog broja neurona koji se ponekad nazivaju moždanim valovima, iako je taj naziv neadekvatan jer mozak ne odašilje električne valove. EEG je test funkcija mozga, no u kliničkoj je upotrebi kao pokazatelj aktivnosti mozga. Ne mjere se električne struje, već razlike električnih potencijala između različitih dijelova mozga.

                                      Slika 1. Mjesto postavljanja elektroda [2]
Ne ulazeći dublje u samu tehniku mjerenja, spomenimo četiri glavna konstantna sinusoidalna ritma koji čine moždane valove: alfa, beta, delta i theta.

Slika 2. EEG očitanje u toku jedne sekunde [1]

Alfa valovi: 8 – 12 Hz

[image: image3.png]0.0

02

04

06

08

70




Slika 3. Očitanje alfa vala u toku jedne sekunde [1]

Beta valovi: iznad 12 Hz

Slika 4. Očitanje beta vala u toku jedne sekunde [1]
Delta valovi: do 4 Hz

Slika 5. Očitanje delta vala u toku jedne sekunde [1]
Theta valovi: 4 – 8 Hz

Slika 6. Očitanje theta vala u toku jedne sekunde [1]

Analizom EEG zapisa moguće je otkriti unutrašnje ozlijede i malfomacije tkiva ili postojanje bolesti kao npr. epilepsije. U smislu mjerenja pospanosti EEG može prema zastupljenosti vrsta moždanih valova te prema aktivnosti određenih dijelova mozga objektivno odrediti u kojem smo stanju svjesnosti tj. budnosti/pospanosti.

Proces spavanja prema moždanoj aktivnosti dijeli se u četiri faze. U tranziciji iz stanja budnosti kroz prvu fazu sna (pospanost), drugu fazu (laki san), do treće i četvrte faze sna (duboki san). U prvoj fazi alfa valovi postaju isprekidani i prigušeni, da bi u konačnici nestali. Drugu fazu sna obilježavaju kratki intezivni pulsevi visoko ritmičkih beta valova (šiljci sna) i K kompleksa (spori tranzijetni valovi povezani sa šiljcima, često potaknuti zvučnim stimulansom). Faze sna tri i četiri okarakterizirane su sporim moždanim valovima. Nakon nekog vremena dubokog sna, ponavlja se druga faza sna i/ili REM san (rapid eye movement), povezan sa snovima. Ovi se ciklusi, iz druge preko treće do četvrte faze sna, tokom ukupnog vremena sna ponove više puta.
   Mjerenje parametara oka

Promatranjem promjene okularomotornog sistema možemo dobiti objektivan pokazatelj pospanosti odnosno umora. Sistemi koji mjere promjene navedenog sistema koriste se za procjene umora rudara, vozača, pilota i dr. Neke aviokompanije na ovaj način testiraju ne samo pilote, već i stjuardese, mehaničare, kontrolore leta i drugo osoblje koje radi u drugim, napornim i često spojenim smjenama.

Slika 7. Dijelovi oka 
Mjerenje reakcija oka na svjetlosni podražaj
Osoba koju se testira 30 sekundi gleda u tester dizajniran za testiranje refleksa oka. Značajne promjene u vremenu reakcije oka na svjetlosne podražaje u odnosu na uobičajene mogu indicirati negativne utjecaje droga, alkohola, bolesti i/ili umora. Mjerenja potencijala sužavanja zjenice i brzine reakcije oka posebno su značajni indikatori umora. Potencijal sužavanja zjenice uključuje vrijeme potrebno od trenutka izlaganja oka svjetlosnom podražaju do trenutka sužavanja zjenice. Brzina reakcije oka je brzina praćenja oka testnog objekta. Dobivena mjerenja uspoređuju se s postojećim standardnim rezultatima ispitanika u budnom/odmornom stanju. Za pilote to su prije početka smjene (te potom po njenom završetku). Tester ne može dati apsolutan odgovor (DA/NE) o sposobnosti piloda da upravlja avionom. On mjeri tek relativnu promjenu pozornosti.

Mjerenje frenkvencije treptaja i postotka sporih pokreta oka
U istraživanjima mjerenja umora i pospanosti uz pomoć parametara oka otrkivene su korelacije sa frekvencijom treptaja i brzinom pokreta oka. I ove se metode služe usporedbom sa standardnim mjerenjima u stanju normalne budnosti, te su stoga relativan pokazatelj pospanosti. 
Na slici 8. Prikazana je ovisnost broja treptaja i sporih pokreta oka u određenom vremenu prije sna (10 minuta). Vidljivo je linearno smanjenje frenkvencije treptaja te polinominalno povećanje broja sporih pokreta oka kako se približava trenutak početka sna.

Slika 8. Treptaji i spori pokreti oka [9]
Smanjenjem broja sati sna, organizam reagira povećanjem frenkvencije treptaja te smanjenjem broja sporih pokreta oka (Slika 9 i Slika 10). Koristeći te spoznaje moguće je prema rezultatu mjerenja objektivno procjeniti koliko je neko pospan, umoran, tj. radno sposoban.

        Slika 9. Frenkvencija titranja oka [9]           Slika 10. Frenkvencija sporih pokreta oka [9]
   Mjerenje pokreta glave
Prema istraživanjima, jedan od češćih uzroka prometnih nesreća, posebno kod profesionalnih vozača, je manjak koncentracije kao posljedica umora i pospanosti. Postoji više metoda kojima je moguće utvrditi stanje pospanosti. Svaka od njih zahtijeva određeno ispitno vrijeme i uvijete. Ako bismo konstruirali instrument za mjerenje umora u vozača tijekom vožnje koji bi ih upozorio na alarmantnu razinu dekoncentracije te preporučio prekid ili čak onemogučio dalju vožnju morali bismo voditi računa o tome da bude praktičan i pouzdan.  EEG, metode mjerenja parametara oka ili ispunjavanje anketnih upitnika ovdje se pokazuju krajnje nepraktičnima stoga se pristupilo osmišljavanju novih metoda koje umor tj. pospanost nastoje povezati sa pokretima glave, a čiji bi se mjerni instrumenti mogli jednostavno ugraditi iznad glave, bez smetnje po koncentraciju vozača.

Slika 11. Mjerenja pokreta glave

Na slici 12. je grafički prikaz rezultata istraživanja koje se bavilo ispitivanjem korelacije umora i pokreta glave. Svaka tačka na slici predstavlja položaj glave tokom ispitnog vremena s frenkvencijom mjerenja od jedne sekunde. Lijevi dio slike prikazuje mjerenja glave s početkom mjerenja dva sata prije normalnog vremena početka sna, dok desni prikazuje isto mjerenje, ali dva sata nakon normalnog vremena početka sna.

Slika 12. Pokreti glave odmornog (lijevo) i umornog (desno) ispitanika [9]
Rezultati prikazuju povećanje brzine pokreta glave i povećanje ekstremnih pokreta glave u umornih ispitanika. Ta su povećanja statički jednaka i za odmorne i umorne ispitanike. Međurim, brzina pokreta glave i broj ekstremnih pokreta glave su daleko izraženiji kod umornih, nego kod odmornih ispitanika, u početnom studiju mjerenja. Razlika pokreta glave izrazita je prvih sat vremena mjerenja, da bi se nakon tog vremena i za odmorne i umorne ispitanike postepeno ujednačila.

Razlika rezultata u prvih sat vremena mjeranja ukazuju na znake borbe ispitanika sa snom       (i siguran znak početka gubitka koncentracije), a kasnije izjednačavanje rezultata znak je opuštenosti i manjka budnosti kod umornih ispitanika. Zbog takvog se kasnijeg izjednačavanja rezultata te prividno mirnog i koncentriranog stanja preporučuje na prve znake umora (borbe sa snom) odmoriti, za vozače to znači prekinuti putovanje kako ne bi došlo do fatalnih posljedica.

     Psihomotorički testovi pozornosti
Da bismo mjerili pospanost možemo se poslužiti nekom od psihomotoričkih metoda koja se koristi i u svrhe mjerenja umora, utjecaja smjenskog rada, utjecaja droga i dr.

Slika 13. Grafik ovisnosti brzine reakcije o potrebi sna [9]
Karakteristika ove metode je da mjeri brzinu reakcije na vanjski podražaj. Brzina reakcije uspoređuje se s, unaprijed određenom, za ispitivanika standardnom vremenu provedenom u budnom stanju. Početak mjerenja je u 07:30 sati. Smanjenje brzine reakcije postaje osjetno već u prvim satima uskraćenog sna. Ta brzina konstantno opada do svog minimuma koji se postiže oko vremena buđenja proteklog dana. Prva veća kriza pospanosti javlja se na početku vremena za san, te na kraju vremena za san nakon kojeg se organizam sam po sebi razbuđuje.

Na slici 14. prikazan je psihomotorički test za mjerenje brzine reakcije u svrhu testiranja pospanosti realiziran na PDA uređaju . Vrijeme testiranja je 10 minuta za kojih se određeni broj puta testira brzina reakcije na audio-vizualni podražaj. Da bi ispitanik mogao dobiti konkretan rezultat potrebno je prvobitno baždariti uređaj sa nekoliko mjerenja u budnom stanju kako bi se dobile referentne brzine reakcije.

Slika 14. Pocket PC psihomotorički test pozornosti [9]
Subjektivne metode mjerenja pospanosti
   ESS – Epworth sleepiness scale

ESS je subjektivna metoda mjerenja pospanosti. Osnova ove metode jeste anketni upitnik koji nas ispituje o vjerojatnosti da zadrijemamo u nekim karakteristično umirujućim situacijama tijekom dana. Ovu metodu razvio je Dr. Murray W. Johns iz australske bolnice Epworth '91 godine.

Potrebno je izabrati broj iz naredne skale za koji se smatra da najbolje opisuje reakciju u datom primjeru:

0 = nema vjerojatnosti da zaspim                    2 = umjerena vjerovatnost da zaspim                                      1 = mala vjerojatnost da zaspim                      3 = velika vjerojatnost da zaspim
	Situacija
	Vjerojatnost da zaspite

	Sjedenje i čitanje
	____

	Mirno, pasivno sjedenje na javnom mjestu (npr. kino)
	____

	Sjedenje u autu sat vremena kao vozač
	____

	Sjedenje u autu sat vremena kao saputnik
	____

	Odmaranje u poslijepodnevnim satima kad to okolnosti dopuštaju
	____

	Sjedenje te razgovaranje s nekim
	____

	Mirno sjedenje nakon ručka 
	____

	Slušanje predavanja (marketing) na fakultetu 3 sata bez pauze
	____


Potrebno je sabrati dobijene bodove da bi provjerili koliki je rezultat pospanosti:

1-6 = Spavate dovoljno! 

7-8 = Prosječan rezultat.

9 i više = Savjetujemo Vam da potražite pomoć specijalista u vezi poremećaja sa snom.

SSS – Stanford sleepiness scale
SSS je poput ESS, subjektivna introspektivna metoda mjerenja pospanosti kojoj je osnova ispitivanja anketni upitnik. Razlika SSS i ESS metode je u tome što se anketnim pitanjima SSS metode ne ispituje vjerojatnost da zadrijemamo u nekim anketom određenim situacijama, već se ispituje trenutna pospanost/budnost. Ovim se upitnikom pospanost/budnost može provjeriti u bilo kojem dijelu dana.
SSS – primjer
Ovo je brzi upitnik za procjenu koliko se osjećate budnima. Za vrijeme Vašeg posla idealno je imati rezultat 1 - mjera najveće budnosti. Uzmite u obzir da većina ljudi imaju dva perioda tijekom dana kad je budnost na vrhuncu, oko devet sati ujutro i devet sati navečer. Nasuprot tome, budnost pada na najnižu tačku oko tri sata popodne, te nakon toga ponovo raste.

	Stepen pospanosti
	Vrijednost skale

	Osjećate se aktivno, vitalno, pozorno i potpuno budno
	1

	Djelujete na visokom stepenu budnosti, ali ne potpuno budno, možete se koncentrirati
	2

	Budni ste, no opušteni, normalno slušate i odgovarate, ali ne u potpunosti pozorno
	3

	Pomalo zbunjeni i nevoljni
	4

	Zbunjeni, gubite interes za stanje i radnje budnosti, usporeni
	5

	Pospani ste, lagano ošamućeni, borite se sa snom, želite prileći
	6

	Više se ne borite sa snom, prepuštate se snu, sanjive misli
	7

	Spavate
	X


Ispitajte svoju budnost u različita doba dana. Ako u vremenu kad biste se trebali osjećati izrazito budnima imate rezultat veći od 3, to može biti indikator potrebe ili nekog drugog poremećaja sna.

